מדינת ישראל

משרד הפנים                                                  מינהל התכנון

מכרז מס' 23/2011 - מתן שרותי יעוץ כראש צוות סביבה בפרויקטים בעלי חשיבות לאומית בוועדה לתשתיות לאומיות – הות"ל

מדינת ישראל

משרד הפנים – מינהל התכנון

מכרז פומבי מס' 23/2011 הזמנה לקבלת הצעות למתן שרותי יעוץ כראש צוות סביבה בפרויקטים בעלי חשיבות לאומית בוועדה לתשתיות לאומיות – הות"ל

ו/או יעוץ סביבתי למינהל התכנון ולשכות התכנון המחוזיות

משרד הפנים – מינהל התכנון מזמין בזאת הצעות למתן שרותי יעוץ כראש צוות סביבה בפרויקטים בעלי חשיבות לאומית בוועדה לתשתיות לאומיות – הות"ל.

בכוונת המשרד להפעיל באמצעות מכרז זה עד ארבעה יועצים בהיקפי עבודה שונים.

1.
מהות העבודה
מתן שרותי יעוץ כראש צוות סביבה (יועץ סביבה, המוגדר בחוק כ"מתכנן שאיננו עובד מדינה") יסייע לוועדה בביצוע משימותיה: למתן מסגרת ייחודית לתכנון פרויקטים בעלי חשיבות לאומית בתחום התשתיות, החל מראשית גיבוש התכנון בהליך התכנון הסטטוטורי, דרך התכנון המפורט ועד ליווי ופיקוח על הביצוע; לפיתוח תהליך של עשייה על פי נהלי עבודה סדורים וברורים, שמבטיחים סטנדרטים גבוהים של רמות בדיקה ותכנון; וליצירת תנאים להליך תכנוני קצר וברמה מקצועית גבוהה.
2.
תקופת ההתקשרות
2.1
תקופת ההתקשרות הינה ממועד החתימה על ההסכם ועד 30.09.2012. 
2.2
לממשלה שמורה זכות הברירה, לפי שיקול דעתה הבלעדי, להאריך את תקופת ההסכם בתקופות קצובות נוספות, בתנאי ולא יעלו על 5 שנים ממועד החתימה על ההסכם, ובלבד שתודיע על כך הממשלה בכתב, בחתימתם של המורשים להתחייב מטעמה בכפוף לצרכי הממשלה ומגבלות התקציב.
3.
תנאים להשתתפות במכרז
רשאים לגשת למכרז מציעים העונים על כל התנאים המפורטים להלן במצטבר:
3.1  בעלי תואר אקדמאי בתחומים הבאים: לימודי סביבה, תכנון ערים, גיאוגרפיה או אדריכלות, עם העדפה לבעלי תואר שני באחד התחומים הללו, או בעלי השכלה אקדמאית רלבנטית אחרת, שהוא יחיד, בעל אזרחות ישראלית או אדם השוהה דרך קבע בישראל.

3.2  במידה ויתמודד יועץ שהתמורה הכספית בגין שרותיו תשולם באמצעות תאגיד או חברה, מובהר כי שרותי הייעוץ יינתנו ע"י היועץ באופן אישי בלבד ולא יתאפשר לתאגיד או לחברה להחליף יועץ זה.
3.3  בעל ותק מקצועי מוכח של 8 שנים לפחות, ממועד סיום התואר הרלוונטי, בכל הנושאים הבאים: 
א.   בתחום התכנון הסביבתי, מתוכן 3 שנים לפחות בתכנון סביבתי בתכניות הכוללות תשתיות כמרכיב עיקרי. 

ב.   בעריכת תסקירי השפעה על הסביבה או כתיבת הנחיות להכנת תסקירי השפעה על הסביבה, הכוללת לפחות 3 תסקירים.
ג.       בניהול, או בליווי צוותי תכנון ו/או קידום תוכניות במוסדות תכנון.
3.4 בעל ניסיון מוכח בתחום תכנון תשתיות: כבישים, מסילות רכבת ו/או מתקני וקווי אנרגיה ותשתיות.
3.5
אי קיום ניגוד עניינים בביצוע העבודה בהתאם לקבוע במסמכי המכרז.
3.6
תנאים נוספים כמפורט במסמכי המכרז.
3.7.
להצעה יש לצרף את כל ההתחייבויות, האישורים והמסמכים כמפורט במכרז, לרבות כל המסמכים הנדרשים להוכחת עמידה בתנאי הסף.
4.
אופן עיון וקבלת מסמכי המכרז
4.1
ניתן לעיין במסמכי המכרז מיום פרסום מודעה זו ועד למועד הפקדת ההצעות, כמפורט בסעיף 5 להלן, באתר האינטרנט של מינהל הרכש הממשלתי באגף החשב הכללי שכתובתו www.mr.gov.il/purchasing ובאתר האינטרנט של משרד הפנים שכתובתו www.moin.gov.il 
4.2.
לא יתקיים כנס ספקים. ניתן יהיה להפנות שאלות הבהרה בהתאם לקבוע במסמכי המכרז.

5.
את ההצעה יש להגיש, בשפה העברית, באופן המפורט במכרז, במעטפה חתומה, עד ליום 26.09.11 בשעה 12:00.
6.
המכרז הינו מכרז פומבי / סגור עם תיחור על איכות בלבד. לפיכך, מוגבלת התקשרות עם כל ספק זוכה במכרז עד לשווי ההתקשרות של 1.5 מליון ₪ כאמור בתקנה 5א. (ב)(1) בתקנות חובת המכרזים, התשנ"ג – 1993.

